
PËR LEJIMIN E KALIMIT TRANsIT TË DISA AUTOKOLONAVE  USHTARAKE ITALIANE, PËRMES TERRITORIT TË REPUBLIKËS SË SHQIPËRISË
  
Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
 VENDOSI:
 
1.  Lejimin e kalimit transit, përmes territorit të Republikës së Shqipërisë,  në itinerarin Qafë-Thanë - Porti i Durrësit, në datën 25 tetor 2008, të një autokolone ushtarake italiane, të përbërë nga 5 (pesë) automjete dhe 17 (shtatëmbëdhjetë) trupa. 
 2.  Lejimin e kalimit transit, përmes territorit të Republikës së Shqipërisë,  në itinerarin Qafë-Thanë-Porti i Durrësit, në datën 26 tetor 2008, të katër autokolonave ushtarake italiane, të përbëra nga:
- Autokolona e parë, 20 (njëzet) automjete e 56 (pesëdhjetë e gjashtë) trupa.
- Autokolona e dytë, 16 (gjashtëmbëdhjetë) automjete e 34 (tridhjetë e katër) trupa;
- Autokolona e tretë, 16 (gjashtëmbëdhjetë) automjete e  26 (njëzet e gjashtë) trupa;
-  Autokolona e katërt, 20 (njëzet) automjete e 41 (dyzet e një) trupa.
3.  Pika e hyrjes në territorin e Republikës së Shqipërisë është pika e kalimit të kufirit Qafë-Thanë dhe pika e daljes është pika e kalimit të kufirit Porti i Durrësit.
4. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me  ligjin nr.8034, datë 22.11.1995.
5.  Autokolonat ushtarake italiane, gjatë itinerarit të lëvizjes nëpër territorin e Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.
6. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

